بندانگشتی|سول|تورک بؤلگه لر فراکسیونونا قوشولان میلّت وکیللر تورک بؤلگه‌لر فراکسیونو یوخسا تورک توپلوملو بؤلگه‌لر فراکسیونو و یا تورک اوتوران بؤلگه‌لر فراکسیونو (فارسجا. فراکسیون مناطق ترک نشین) ایران ایسلامی شورا مجلیسینده 1395جی ایل گوزاورتاسی(آبان آیی) نین 9جو گونونده 100 میلّت وکیلی نین ایمضاسی ایله قورولوب و رسمیت تاپان مجلیس ایچ فراکسیونو دور. 25 نفر فراکسیونون مرکزی شوراسیندا حضورلاری اولاجاق. بو فراکسیونون باشقانی سسلر ایجماعی ایله مسعود پزشکیان (تبریز، آذرشهر و اوسکو بؤلگه‌لری‌نین وکیلی)، بیرینجی باشقان یاردیمجی سی نادر قاضی پور (اورمو میلّت وکیلی)، ایکینجی باشقان یاردیمجی سی رضا کریمی (اردبیل، سرعین، نمین و نیر بؤلگه لری وکیلی) سئچیلدیلر. محمد حسن‌نژاد (مرند و جولفا وکیلی) و شهاب الدین بی‌مقدار (تبریز، آذرشهر و اوسکو وکیلی) فراکسیونون کاتیبلری(دبیرلری)، و زهرا ساعی (تبریز، آذرشهر و اوسکو وکیلی) ایسه فراکسیون دانیشانی (سخنگو) سئچیلدیلر.